OpenLLM-France/wikimedia huggingface dataset:
# Assassinats del cortijo de l'Enjembraero

Els assassinats del cortijo de l'Enjembraero van ser quatre presos polítics (Sinesio Calderón, Antonio Cortés, Antonio Iglesias i Manuel Merino) de la dictadura franquista, camperols extremenys tots ells, que van ser executats extrajudicialment l'1 de febrer de 1949 al cortijo de l'Enjembraero, a la pedania d'Helechal al municipi de Benquerencia de la Serena, província de Badajoz, després de ser separats d'un grup 48 detinguts 11 dies abans acusats d'ajudar a la guerrilla antifranquista com a enllaços o subministradors d'aliments i roba. Els 48 es trobaven a Castuera on anaven a ser posats a la disposició del jutjat militar central que a Madrid instruïa les causes contra els guerrillers. En saber els vigilants que quatre detinguts es trobaven molt malalts, van ser trets de la presó i traslladats al cortijo, on van simular la posada en llibertat per després executar-los per aplicació de la llei de fugues.

## Referències

* Moreno Gómez, Francisco (2001). La resistencia armada contra Franco. Barcelona: Crítica. pp. 317. ISBN 978-84-8432-209-2.
* Serrano Fernández, Secundino (2011). Maquis. Historia de la guerrilla antifranquista. Madrid: Temas de hoy. pp. 242. ISBN 84-8460-103-X.
* Vila Izquierdo, Justo; Santiago Álvarez, José Hinojosa y José Sandoval (2003). «La guerrilla antifranquista en Extremadura». El movimiento guerrillero de los años 40. Barcelona: Universitas. pp. 105. ISBN 84-87098-39-8.
# Kotrčiná Lúčka

Kotrčiná Lúčka és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1439.
# Moscow (equip ciclista)

L'equip Moscow (codi UCI: MOW) va ser un equip ciclista professional rus, que competí de 2009 a 2010. Va tenir categoria continental. No s'ha de confondre amb l'anterior Moscow Stars.

## Principals resultats

* Gran Premi de Moscou: Aleksandr Khatúntsev (2009)
* Bałtyk-Karkonosze Tour: Serguei Kolésnikov (2009)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 0 participacions

## Classificacions UCI

L'equip participa en les proves dels circuits continentals i principalment en les curses del calendari de l'UCI Europa Tour.
UCI Amèrica Tour
| Temporada | Classificació per equips | Millor ciclista en la classificació individual |
| 2009 | 46è | Andrei Kliúiev (374è) |
| 2010 | 26è | Serguei Kolésnikov (248è) Ivan Kovaliov (248è) |
UCI Europa Tour
| Temporada | Classificació per equips | Millor ciclista en la classificació individual |
| 2009 | 49è | Serguei Kolésnikov (63è) |
| 2010 | 74è | Valeri Valinin (303è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
# Segon Imperi

«Segon Imperi» té aquests significats:
* Segon Imperi Alemany, estat sorgit al segle xix per un procés d'unificació dels diversos estats alemanys, tret d'Àustria
* Segon Imperi Babilònic, període de la història de Mesopotàmia que es va iniciar l'any 626 aC i va acabar l'any 539 aC
* Segon Imperi Búlgar, estat medieval que que existí entre els anys 1185 i 1396/1422
* Segon Imperi Francès, etapa històrica de França compresa entre el 1852 i 1870
* Segon Imperi Mexicà
# Pomacentrus nigromarginatus

Pomacentrus nigromarginatus és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 8 cm de longitud total.

## Distribució geogràfica

Es troba a Indonèsia (Flores i Illes Moluques), Austràlia Occidental, nord de la Gran Barrera de Corall, Mar del Corall, Papua Nova Guinea, Salomó, les Filipines, Taiwan i Illes Ryukyu.

## Referències

* 1 2 FishBase (anglès)

## Bibliografia

* Allen, G.R., 1991. Damselfishes of the world. Mergus Publishers, Melle, Alemanya. 271 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Casa Trilla del Palau de Rialb

La Casa Trilla del Palau de Rialb o Casa Trilla de Pallargues és una casa del Palau de Rialb, al municipi de la Baronia de Rialb (Noguera), que forma part de l'Inventari del Patrimoni Arquitectònic de Catalunya. Es troba a pocs metres al sud de l'església de Santa Maria.

## Descripció

L'habitatge rural té la planta noble de la casa pairal a sobre de les quadres i a sota de les golfes. La paret mestra, que suporta el carener de la coberta, divideix el pis en dues parts. La sala menjador és a un costat, situant-se a l'altra banda les dues habitacions amb la cuina i llar al centre. Era molt singular la desapareguda llar de foc de rellotge, amb els cremalls i la resta d'elements característics. Al celler, excavat a la roca, sota el planell de l'església, es conserven les tones de vi i un passadís tapiat que comunicava amb la rectoria. Actualment s'ha reforçat amb contraforts de blocs de formigó i s'han rejuntat alguns murs amb ciment pòrtland de color que desentona de la tipologia de materials originals.

## Història

Entre els segles IX i XI es construeix l'església romànica annexa de Santa Maria. Al s. XIV es consuma la consolidació de la baronia de Rialb. La data de 1646 apareix a la llinda de la porta de l'actual corral de la casa Trilla de Pallargues. L'any 1652 s'hi inscriu novament en una llinda d'una porta principal de l'esmentada casa pairal. Entre els anys 1983 i 1986 es construeix la carretera Ponts-Folquer que facilità l'accés.

## Referències

* 1 2 «Casa Trilla del Palau de Rialb». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r novembre 2014].
# Vicente Traver Martí

Vicente Traver Martí (Castelló de la Plana, 1946 - 2021), conegut popularment com Wamba, va ser un fotógraf valencià. Va treballar per a l'Ajuntament de Castelló, El Periódico Mediterráneo i tenia un estudi a la ciutat.
Va aprendre l'ofici de son pare Vicente Traver Sanz, fundador de l'estudi de fotografia el 1936 i de qui va rebre el malnom. El seu fill Jorge Traver també es va dedicar a la fotografia.

## Referències

* 1 2 «Castelló llora a su fotógrafo por antonomasia, 'Wamba'». El Periódico Mediterráneo. [Consulta: 10 gener 2021].
* 1 2 Llorens, Daniel. «Wamba, 75 años de historia de Castelló». Levante-EMV, 26-03-2011. [Consulta: 10 gener 2021].
# Kuhlia caudavittata

Kuhlia caudavittata és una espècie de peix pertanyent a la família Kuhliidae.

## Descripció

* Pot arribar a fer 25 cm de llargària màxima.
* 10 espines i 11-14 radis tous a l'aleta dorsal i 3 espines i 11-13 radis tous a l'anal.
* És platejat amb el dors variant entre un blau més fosc fins a més grisenc.

## Hàbitat

És un peix marí, d'aigua dolça i salabrosa; bentopelàgic i de clima tropical.

## Distribució geogràfica

Es troba a les illes de Reunió, Maurici, Madagascar i Rodrigues.

## Observacions

És inofensiu per als humans.

## Referències

* ↑ Gill T. N., 1861. Synopsis of the subfamily of Percinae. Proc. Acad. Nat. Sci. Phila. v. 13. 44-52.
* ↑ Lacépède, B. G. E., 1802. Histoire naturelle des poissons. Histoire naturelle des poissons. v. 4: i-xliv + 1-728, Pl. 1-16.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 «Kuhlia caudavittata» (en anglès). FishBase. Froese, Rainer; Pauly, Daniel (editors).
* ↑ Maugé, L.A., 1986. Kuhliidae. P. 306-307. A: J. Daget, J.-P. Gosse i D.F.E. Thys van den Audenaerde (eds.). Check-list of the freshwater fishes of Africa (CLOFFA). ISNB, Brussel·les, MRAC, Tervuren; i ORSTOM, París. Vol. 2.
* ↑ Maugé, L.A., 1986.
* ↑ Stiassny, M.L.J. i N. Raminosoa, 1994. The fishes of the inland waters of Madagascar. p.133-148. A: G.G. Teugels, J.-F. Guégan i J.-J. Albaret (eds.) Biological diversity of African fresh- and brackish water fishes. Geographical overviews presented at the PARADI Symposium, Senegal, 15-20 de novembre de 1993. Ann. Mus. R. Afr. Centr., Sci. Zool. 275:177 p.
* ↑ Keith, P., G. Marquet, P. Valade, P. Bosc i E. Vigneux, 2006. Atlas des poissons et des crustacés d'eau douce des Comores, Mascareignes et Seychelles. Muséum national d'Histoire naturelle, París. Patrimoines naturels, 65: 250 p.
* ↑ Fricke, R., 1999. Fishes of the Mascarene Islands (Réunion, Mauritius, Rodriguez): an annotated checklist, with descriptions of new species. Koeltz Scientific Books, Koenigstein, Theses Zoologicae, Vol. 31: 759 p.
* ↑ Letourneur, Y., P. Chabanet, P. Durville, M. Taquet, E. Teissier, M. Parmentier, J.-C. Quéro i K. Pothin, 2004. An updated checklist of the marine fish fauna of Reunion Island, south-western Indian Ocean. Cybium 28(3):199-216.
* ↑ Taquet, M. i A. Diringer, 2007. Poissons de l'Océan Indien et de la Mer Rouge. Éditions Quæ, Versalles, França.

## Bibliografia

* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Monthault

Monthault (en bretó Brennaod, en gal·ló Montaut) és un municipi francès, situat a la regió de Bretanya, al departament d'Ille i Vilaine. L'any 2006 tenia 249 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 387 | 452 | 387 | 338 | 293 | 249 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat |
| -1994 | Francis Dandin |
| 1994-2001 | Roger Coudray |
| 2001- | Roger Buffet |
# Senta Feira de Marnhac

* Per a altres significats, vegeu «Sent Afeiran».
Sent Afeiran la Montanha (en francès Sainte-Feyre-la-Montagne) és una comuna francesa, a la regió de la Nova Aquitània, departament de la Cruesa. La seva població al cens de 1999 era de 122 habitants. Està integrada a la Communauté de communes d'Aubusson-Felletin.

## Demografia

Evolució demogràfica :
| 1968 | 1975 | 1982 | 1990 | 1999 |
| 138 | 133 | 144 | 144 | 122 |

## Administració

Llista d'alcaldes :
| Període | Identitat | Partit |
| 2001- | Gervais Bialoux | |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Cubeta

Una cubeta, cubeta d'absorció o cubeta d'espectrofotòmetre, és un recipient, generalment en forma d'ortòedre de bases quadrades, i poc profund segellat en una de les seves bases, fabricat en un material transparent a la llum i dissenyat per a mantenir les mostres durant els experiments de espectroscopia.
Les cubetes han de ser tan clares o transparents com sigui possible, sense impureses que puguin afectar una lectura espectroscòpica. Igual que un tub d'assaig, una cubeta pot estar oberta a l'atmosfera per la part superior o tenir una tapa per segellar-la. L'aresta de la base té una mesura estàndard d'1 cm, per permetre càlculs fàcils dels coeficients d'absorció, encara que n'hi ha del camí òptic menor (5 mm o 1 mm) o més gran (2 cm).
Les cubetes de baix cost són cilíndriques i tenen un aspecte similar als tubs d'assaig. Les cubetes d'un sol ús són de plàstic i s'utilitzen sovint per a anàlisis espectroscòpiques ràpides, on la velocitat és més important que una exactitud elevada.
Algunes cubetes només són transparents en dues cares oposades, de manera que només pugui passar el raig de llum a través d'aquest parell de cares. En aquest cas, les altres dues cares opaques tenen certa rugositat per permetre un fàcil maneig. Les cubetes utilitzades en espectroscòpia de fluorescència han de ser transparents en les seves quatre cares, ja que la fluorescència es mesura en angle recte respecte a la trajectòria del feix per limitar les contribucions del mateix feix incident. Algunes cubetes, conegudes com a cubetes tàndem, tenen una barrera de vidre que s'estén fins a 2/3 de la seua alçada interior, de manera que les mesures es poden prendre, en primer lloc, amb les dues dissolucions separades, i posteriorment quan es barregen. Altres cubetes estan preparades per a permetre el flux de reactius al seu través per a mesures ràpides, i fins i tot hi ha cubetes termostatitzades.
Hi ha diferents tipus de cubetes per a ús general, segons les diferents longituds d'ona utilitzables:
* Zona visible (VIS): cubetes de vidre.
* Zona ultraviolada (UV): cubetes de diòxid de silici, SiO₂.
* Zona infraroja (IR): cubetes de clorur de sodi, NaCl, bromur de potassi, KCl, o polietilè.

## Referències

* ↑ Harris, D.C. Análisis químico cuantitativo. Reverte, 2007. ISBN 9788429172249.
Equipament de laboratori de química :
Viccionari
# Pomacentrus moluccensis

Pomacentrus moluccensis és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 9 cm de longitud total.

## Distribució geogràfica

Es troba des del Mar d'Andaman fins a Fidji, les Illes Ryukyu i Tonga.

## Referències

* 1 2 FishBase (anglès)

## Bibliografia

* Allen, G.R., 1991. Damselfishes of the world. Mergus Publishers, Melle, Alemanya. 271 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Nuxia floribunda

Nuxia floribunda és una espècie d'arbre de la família de les Estilbàcies, nativa de Sud-àfrica, Moçambic i Zimbàbue.
Usualment creix entre els 3 i 10 m d'alçada, però pot créixer fins als 25 m. Té el tronc tort, l'escorça aspra amb peles i la copa arrodonida. Grans panícules de flors dolçament fragants de blanc a crema es produeixen des de la tardor fins a la primavera.
En algunes parts d'Àfrica les fulles s'utilitzen per tractar la tos, els refredats, la grip, febre, indigestió, convulsions infantils així com en els rituals. El nèctar d'aquest arbre produeix una mel bona. La fusta és de color groc clar, dura i pesada.

## Referències

* ↑ «Nuxia floribunda a The Plant List» (en anglès). [Consulta: 28 juliol 2014].
* 1 2 Burring, Jan-Hakon. «Nuxia floribunda' Benth.». PlantzAfrica. South African National Biodiversity Institute. Arxivat de l'original el 2010-03-22. [Consulta: 26 octubre 2009].
* ↑ «Nuxia floribunda Benth». Flora of Zimbabwe. [Consulta: 14 gener 2010].

## Bibliografia

* AFPD. 2008. African Flowering Plants Database - Base de Donnees des Plantes a Fleurs D'Afrique.
* Gibbs Russell, G. E., W. G. Welman, E. Reitief, K. L. Immelman, G. Germishuizen, B. J. Pienaar, M. v. Wyk & A. Nicholas. 1987. List of species of southern African plants. Mem. Bot. Surv. S. Africa 2(1–2): 1–152(pt. 1), 1–270(pt. 2).
* «Nuxia floribunda». PlantzAfrika. Arxivat de l'original el 2010-03-22. [Consulta: 4 març 2010].
# Casa Trinitat Greuzer

Casa Trinitat Greuzer és una casa de Sant Joan Despí (Baix Llobregat) inclosa a l'Inventari del Patrimoni Arquitectònic de Catalunya.

## Descripció

És una casa-torre formada per un cos principal, amb teulada a doble vessant i rematada per una torre de planta quadrada amb teulada a quatre vessants. La façana principal, perpendicular a l'eix del vial, té incorporat un cos d'accés damunt el qual descansa un petit mirador i continua en la mateixa línia vertical imaginària una petita habitació a manera de golfes. L'edificació consta, doncs, de planta baixa i pis, més golfes, que surten dels diferents encreuaments dels cossos de l'edificació. Domina la línia i és exempta de decoració gairebé en tot el conjunt. Es conserva totalment el seu disseny original.

## Història

A aquesta casa s'hi varen traslladar els propietaris de la Torre de la Creu o Torre dels Ous (la família Parellada), quan la comprà la Diputació de Barcelona. Aquestes dues cases s'havien comunicat a través dels respectius jardins.
L'obra va ser promoguda per Trinidad Greuzer de Bosch, domiciliada al carrer Consell de Cent número 278 de Barcelona en el moment de la petició de llicència municipal d'obres, el 10/10/1912.

## Referències

* 1 2 3 «Casa Trinitat Greuzer». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].
# Krutogorovski

Krutogorovski (en rus: Крутогоровский) és un poble (un possiólok) del krai de Kamtxatka, a Rússia, que el 2021 tenia 215 habitants. Pertany al districte de Sóbolevo.

## Referències

* ↑ «Населенные пункты Камчатки (даты возникновения, наименования, переименования, упразднения; краткая топонимика Камчатки) | Публикации по истории Камчатки | Камчатка, Петропавло …». Arxivat de l'original el 2013-01-28. [Consulta: 16 gener 2013].
# Milizac

Milizac (en bretó Milizag) és un municipi francès, situat a la regió de Bretanya, al departament de Finisterre. L'any 2006 tenia 2.942 habitants. El 31 de maig de 2005 el consell municipal va aprovar la carta Ya d'ar brezhoneg. A l'inici del curs 2007 el 6,4% dels alumnes del municipi eren matriculats a la primària bilingüe.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1 445 | 1 365 | 1 727 | 2 465 | 2 925 | 2 884 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat |
| -2001 | Hubert de Poulpiquet |
| 2001-2008 | François Guilou |
| 2008- | Fanch Guiavarc'h |

## Referències

* ↑ (francès) Ofis ar Brezhoneg: Enseignement bilingue
# Cyprinella analostana

Cyprinella analostana és una espècie de peix cipriniforme de la família dels ciprínids.

## Morfologia

Els mascles poden assolir els 11 cm de longitud total.

## Distribució geogràfica

Es troba a Nord-amèrica.

## Referències

* 1 2 FishBase (anglès)
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
* ↑ Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. Common and scientific names of fishes from the United States and Canada. Am. Fish. Soc. Spec. Pub. (20):183 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Girard, C. F. 1859. Ichthyological notices. Proc. Acad. Nat. Sci. Phila. v. 11: 56-68.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Picot garser estriat

El picot garser estriat (Dendrocopos atratus) és una espècie d'ocell de la família dels pícids (Picidae) que habita boscos subtropicals de les muntanyes de l'est de l'Índia, sud-oest de la Xina, oest, sud i est de Myanmar, nord-oest de Tailàndia i Laos.
# Cavia aperea

Cavia aperea és una espècie de mamífer rosegador de la família Caviidae àmpliament distribuïda per Sud-amèrica. Es troba a l'Argentina, el Brasil, Colòmbia, l'Equador, el Paraguai, l'Uruguai i Veneçuela.
Se n'han descrit les següents subespècies:
* C. aperea aperea
* C. aperea guianae (Veneçuela, Guyana)
* C. aperea anolaimae (Bogotà)
* C. aperea nana (Bolívia)
* C. aperea resideixi (São Paulo)
* C. aperea festina (Perú)
* C. aperea hypoleuca (Paraguai)
* C. aperea pamparum (Argentina i Uruguai)
* C. aperea sodalis (Bolívia)
* C. aperea osgoodi (Perú)
# Vicente Trueba Pérez

Vicente Trueba Pérez (Sierrapando, Torrelavega, 16 d'octubre de 1905 - 10 de novembre de 1986) va ser un ciclista espanyol, professional durant els anys 1930. Rebia el renom de La Pulga de Torrelavega, sobrenom atorgat per Henri Desgrange, director del diari L'Auto i organitzador del Tour de França.
La seva especialitat eren les etapes de muntanya. Va ser el primer Rei de la Muntanya del Tour, el 1933, en què va participar-hi a títol individual, sense equip i sense cap mena de suport econòmic. Aquell any Trueba va ser un dels quatre únics corredors que van aconseguir finalitzar totes les etapes amb el control de temps obert. Aquell any, l'organització va decidir relaxar la normativa i permetre així que més ciclistes acabessin la prova. En cas de no haver estat així, Trueba hauria estat el vencedor del Tour.
Va participar cinc vegades més al Tour de França, sent la seva millor participació la de 1933, en la qual acabà 6è. També és significatiu destacar que el mateix any va ser el primer espanyol a completar un Giro d'Itàlia fins a l'arribada, classificant-se finalment el 43è.
Va participar junt als seus germans Fermín i Manuel en la primera edició de la Volta a Espanya.
El 2005, amb motiu del seu centenari, va rebre la medalla del Tour a títol póstum.

## Palmarès

* 1930
** 1r al Gran Premi Pascuas
* 1933
** 1r del Gran Premi de la Muntanya del Tour de França
** Vencedor d'una etapa de la Volta a Catalunya
* 1935
** 1r a la Pujada a Arantzazu

### Resultats al Tour de França

* 1930. 24è de la classificació general
* 1932. 27è de la classificació general
* 1933. 6è de la classificació general i vencedor del Gran Premi de la Muntanya
* 1934. 10è de la classificació general
* 1935. Abandona

### Resultats al Giro d'Itàlia

* 1933. 43è de la classificació general
* 1934. 37è de la classificació general

### Resultats a la Volta a Espanya

* 1935. Abandona
* 1936. Abandona

## Referències

* ↑ Conferència d'Ángel Neila sobre Vicente Trueba (14 d'octubre de 2005)
* ↑ El Tour de Francia entrega su medalla al cántabro Vicente Trueba, a título póstumo a esciclismo.com

## Enllaços externs

* Biografia de Vicente Trueba (italià)
* Fitxa a sitiodeciclismo.net
* Vicente Trueba Pérez a ProCyclingStats
# Kruth

Kruth (en alsacià Krit, i en alemany Krüt) és un municipi francès, situat a la regió del Gran Est, al departament de l'Alt Rin. L'any 2019 tenia 945 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2019 |
| 899 | 1.094 | 1.012 | 1.002 | 976 | 1.010 | 945 |

## Referències

* ↑ «Willkommen bei Gemeindeverzeichnis.de». [Consulta: 4 abril 2022].
# Ponte

«Ponte» té aquests significats:
* Adam de Ponte,
* Ponte Caldelas, municipi de la Província de Pontevedra a Galícia
* Ponte (Silleda), parròquia que es localitza al municipi de Silleda, Galícia
* Ponte de Lima, municipi portuguès, al districte de Viana do Castelo, a la regió del Nord i a la subregió de Minho-Lima
* Ponte da Barca, municipi portuguès, al districte de Viana do Castelo, a la regió del Nord i a la subregió de Minho-Lima
* Ponte de Sor, municipi portuguès, al districte de Portalegre, a la regió d'Alentejo i a la subregió de l'Alto Alentejo
* Ponte Buggianese, municipi italià, a la regió de la Toscana i a la província de Pistoia
* Ponte Capriasca, municipi del Cantó de Ticino (Suïssa), al districte de Lugano